CELEX: 32011R0954
Language: hu
Date: 2011-09-14
Title: Az Európai Parlament és Tanács 954/2011/EU rendelete ( 2011. szeptember 14. ) a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról EGT-vonatkozású szöveg

4.10.2011   
            
            
               HU
            
            
               Az Európai Unió Hivatalos Lapja
            
            
               L 259/1
            
         AZ EURÓPAI PARLAMENT ÉS TANÁCS 954/2011/EU RENDELETE
   (2011. szeptember 14.)
   a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére,
   tekintettel az Európai Bizottság javaslatára,
   a jogalkotási aktus tervezetének a nemzeti parlamenteknek való továbbítását követően,
   tekintettel az Európai Gazdasági és Szociális Bizottság véleményére (1),
   a Régiók Bizottságával folytatott konzultációt követően,
   rendes jogalkotási eljárás keretében (2),
   mivel:
   
               (1)
            
            
               A 2006/2004/EK rendelet (3) megállapítja a tagállamokban a fogyasztói érdekek védelmére vonatkozó jogszabályok végrehajtásáért felelős kijelölt hatóságok egymás közötti és a Bizottsággal történő együttműködésének feltételeit az ezen jogszabályok betartásának és a belső piac zavartalan működésének biztosítása, valamint a fogyasztók gazdasági érdekei védelmének megerősítése érdekében.
            
         
               (2)
            
            
               A 2006/2004/EK rendelet 3. cikkének a) pontja meghatározza, hogy „a fogyasztók érdekeinek védelmét szolgáló jogszabályok” a rendelet mellékletében („melléklet”) felsorolt, a tagállamok belső jogrendjébe megfelelően átültetett irányelvek és rendeletek.
            
         
               (3)
            
            
               A 2006/2004/EK rendelet hatálybalépése óta a mellékletben felsorolt jogi aktusok közül több is hatályát vesztette, és új jogszabályok kerültek elfogadásra.
            
         
               (4)
            
            
               A 2006/114/EK irányelv (4) hatályon kívül helyezte a 84/450/EGK irányelvet (5) és a helyébe lépett. A 84/450/EGK irányelvre való hivatkozást ezért törölni kell a mellékletből és helyette a 2006/114/EK irányelvnek a fogyasztók érdekeinek védelmét célzó cikkeire vonatkozó hivatkozást kell beilleszteni.
            
         
               (5)
            
            
               A 2008/48/EK irányelv (6) hatályon kívül helyezte és felváltotta a 87/102/EGK irányelvet (7), ugyanakkor nem említi kifejezetten, hogy a hatályon kívül helyezett 87/102/EGK irányelvre való hivatkozásokat a 2008/48/EK irányelvre való hivatkozásként kell értelmezni. A jogbiztonság érdekében ezért a mellékletben a 87/102/EGK irányelvre való hivatkozást a 2008/48/EK irányelvre való hivatkozással kell felváltani.
            
         
               (6)
            
            
               A 89/552/EGK irányelvet (8) a 2010/13/EU irányelv (9) helyezte hatályon kívül és váltotta fel. A 2010/13/EU irányelv 34. cikkének második bekezdése szerint a 89/552/EGK irányelvre való hivatkozásokat a 2010/13/EU irányelvre való hivatkozásként kell értelmezni. Az egyértelműség kedvéért ugyanakkor a mellékletben a 89/552/EGK irányelvre való hivatkozást a 2010/13/EU irányelv vonatkozó cikkeire való hivatkozással kell felváltani.
            
         
               (7)
            
            
               A 93/13/EGK irányelvet (10) nem módosította a 2002/995/EK határozat (11). Az ezen határozatra való hivatkozást ezért törölni kell a mellékletből.
            
         
               (8)
            
            
               A 94/47/EK irányelvet (12) a 2008/122/EK irányelv (13) helyezte hatályon kívül és váltotta fel. A 2008/122/EK irányelv 18. cikkének második bekezdése szerint a 94/47/EK irányelvre való hivatkozásokat a 2008/122/EK irányelvre való hivatkozásként kell értelmezni. Az egyértelműség kedvéért ugyanakkor a mellékletben a 94/47/EK irányelvre való hivatkozást a 2008/122/EK irányelvre való hivatkozással kell felváltani.
            
         
               (9)
            
            
               A 97/55/EK irányelv (14) a hatályon kívül helyezett 84/450/EGK irányelvet módosítja. A 97/55/EK irányelvre való hivatkozást ezért törölni kell a mellékletből.
            
         
               (10)
            
            
               A mellékletet ennek megfelelően módosítani kell.
            
         
               (11)
            
            
               Szükség van a 2006/2004/EK rendelet hatékonyságának és működési mechanizmusainak értékelésére, és alaposan meg kell vizsgálni a fogyasztók érdekeit védő további jogszabályoknak a mellékletbe történő lehetséges beillesztését a rendelet esetleges felülvizsgálata céljából annak érdekében, hogy a végrehajtásért felelős hatóságoknak jobb eszközöket biztosítson a fogyasztók kollektív érdekeit sértő jogsértések eredményes észlelésére, kivizsgálására, megszüntetésére és megtiltására a határokon átnyúló helyzetekben. Ezért a Bizottságnak a lehető legrövidebb időn belül, de 2014 végéig mindenképpen jelentést kell benyújtania az Európai Parlamenthez és a Tanácshoz, adott esetben jogalkotási javaslat kíséretében,
            
         ELFOGADTA EZT A RENDELETET:
   1. cikk
   A 2006/2004/EK rendelet a következőképpen módosul:
   
               (1)
            
            
               a következő cikk kerül beillesztésre:
               „21a. cikk
               Felülvizsgálat
               A Bizottság 2014. december 31-ig jelentést nyújt be az Európai Parlamenthez és a Tanácshoz, amelyben értékeli e rendelet hatékonyságát és működési mechanizmusait, valamint megvizsgálja a fogyasztók érdekeit védő további jogszabályoknak a mellékletbe történő lehetséges beillesztését. A jelentés külső értékelésen és az összes érintett fél bevonásával folytatott részletes konzultáción alapul, adott esetben pedig jogalkotási javaslatot is tartalmaz.”;
            
         
               (2)
            
            
               a melléklet e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2011. szeptember 14-én.
      
         
            az Európai Parlament részéről
         
         
            az elnök
         
         J. BUZEK
      
      
         
            a Tanács részéről
         
         
            az elnök
         
         M. DOWGIELEWICZ
      
   
   
      (1)  HL C 218., 2011.7.23., 69. o.
   
      (2)  Az Európai Parlament 2011. július 5-i álláspontja (a Hivatalos Lapban még nem tették közzé) és a Tanács 2011. július 27-i határozata.
   
      (3)  A fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló, 2004. október 27-i 2006/2004/EK európai parlamenti és tanácsi rendelet („Rendelet a fogyasztóvédelmi együttműködésről”) (HL L 364., 2004.12.9., 1. o).
   
      (4)  A megtévesztő és összehasonlító reklámról szóló, 2006. december 12-i 2006/114/EK európai parlamenti és tanácsi irányelv (HL L 376., 2006.12.27., 21. o.).
   
      (5)  A megtévesztő reklámra vonatkozó tagállami törvényi, rendeleti és közigazgatási rendelkezések közelítéséről szóló, 1984. szeptember 10-i 84/450/EGK tanácsi irányelv (HL L 250., 1984.9.19., 17. o.).
   
      (6)  A fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv (HL L 133., 2008.5.22., 66. o.).
   
      (7)  A fogyasztói hitelre vonatkozó tagállami törvényi, rendeleti és közigazgatási rendelkezések közelítéséről szóló, 1986. december 22-i 87/102/EGK tanácsi irányelv (HL L 42., 1987.2.12., 48. o.).
   
      (8)  A tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló, 1989. október 3-i 89/552/EGK európai parlamenti és tanácsi irányelv (HL L 298., 1989.10.17., 23. o.).
   
      (9)  A tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló, 2010. március 10-i 2010/13/EU európai parlamenti és tanácsi irányelv („Audiovizuális médiaszolgáltatásokról szóló irányelv”) (HL L 95., 2010.4.15., 1. o.).
   
      (10)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 1993.4.21., 29. o.).
   
      (11)  A személyes fogyasztásra szánt állati eredetű termékek behozatala tekintetében ideiglenes védintézkedések megállapításáról szóló, 2002. december 9-i 2002/995/EK bizottsági határozat (HL L 353., 2002.12.30., 1. o.).
   
      (12)  Az ingatlanok időben megosztott használati jogának megszerzésére irányuló szerződések egyes szempontjai vonatkozásában a fogyasztók védelméről szóló, 1994. október 26-i 94/47/EK európai parlamenti és tanácsi irányelv (HL L 280., 1994.10.29., 83. o.).
   
      (13)  A szálláshelyek időben megosztott használati jogára, a hosszú távra szóló üdülési termékekre, ezek viszontértékesítésére és cseréjére vonatkozó szerződések egyes szempontjai tekintetében a fogyasztók védelméről szóló, 2009. január 14-i 2008/122/EK európai parlamenti és tanácsi irányelv (HL L 33., 2009.2.3., 10. o.).
   
      (14)  A megtévesztő reklámra vonatkozó 84/450/EGK tanácsi irányelvnek az összehasonlító reklámra történő kiterjesztése miatt történő módosításáról szóló, 1997. október 6-i 97/55/EK európai parlamenti és tanácsi irányelv (HL L 290., 1997.10.23., 18. o.).
   
      MELLÉKLET
      A 2006/2004/EK rendelet melléklete a következőképpen módosul:
      
                  1.
               
               
                  az 1. lábjegyzet helyébe a következő szöveg lép:
                  
                              „(1)
                           
                           
                              A 6., 8., és 13. számú irányelv különös rendelkezéseket tartalmaz”;
                           
                        
            
                  2.
               
               
                  az 1. pont helyébe a következő szöveg lép:
                  
                              „1.
                           
                           
                              A megtévesztő és összehasonlító reklámról szóló, 2006. december 12-i 2006/114/EK európai parlamenti és tanácsi irányelv (HL L 376., 2006.12.27., 21. o.): 1. cikk, 2. cikk c) pont, 4–8. cikk.”;
                           
                        
            
                  3.
               
               
                  a 3. és 4. pont helyébe a következő szöveg lép:
                  
                              „3.
                           
                           
                              A fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv (HL L 133., 2008.5.22., 66. o.).
                           
                        
                              4.
                           
                           
                              A tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló, 2010. március 10-i 2010/13/EU európai parlamenti és tanácsi irányelv (»Audiovizuális médiaszolgáltatásokról szóló irányelv«) (HL L 95., 2010.4.15., 1. o.): 9., 10., 11. és 19–26 cikk.”;
                           
                        
            
                  4.
               
               
                  a 6. és 7. pont helyébe a következő szöveg lép:
                  
                              „6.
                           
                           
                              A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 1993.4.21., 29. o.).
                           
                        
                              7.
                           
                           
                              A szálláshelyek időben megosztott használati jogára, a hosszú távra szóló üdülési termékekre, ezek viszontértékesítésére és cseréjére vonatkozó szerződések egyes szempontjai tekintetében a fogyasztók védelméről szóló, 2009. január 14-i 2008/122/EK európai parlamenti és tanácsi irányelv (HL L 33., 2009.2.3., 10. o.).”;
                           
                        
            
                  5.
               
               
                  a 9. pontot el kell hagyni.